b'\n_START_ARTICLE_\nFS Th\xc3\xa9tis (1867)\n_START_SECTION_\nPalvelus\n_START_PARAGRAPH_\nAlus sijoitettiin valmistuttuaan Brestiss\xc3\xa4 reserviin. Se otettiin palvelukseen 20. hein\xc3\xa4kuuta 1870 Ranskan\xe2\x80\x93Saksan sodan vuoksi ja se liitettiin Cherbourgiin sijoitettuun pohjoiseen laivueeseen. Alus l\xc3\xa4hti 24. hein\xc3\xa4kuuta 1870 Cherbourgista laivueen alusten mukana Fredrikshavnin edustalle, jossa ne olivat 28. hein\xc3\xa4kuuta - 2. elokuuta ennen It\xc3\xa4merelle siirtymist\xc3\xa4. It\xc3\xa4merell\xc3\xa4 laivueen nimi muutettiin It\xc3\xa4meren laivastoksi, joka yritti sulkea It\xc3\xa4meren satamat ja siten est\xc3\xa4\xc3\xa4 Preussin laivaston p\xc3\xa4\xc3\xa4syn merelle. Laivue m\xc3\xa4\xc3\xa4r\xc3\xa4ttiin palaamaan Cherbourgiin 16. syyskuuta. Alus kuului kehityslaivueeseen 1871 ja se siirrettiin L\xc3\xa4hi-it\xc3\xa4\xc3\xa4n vuotta my\xc3\xb6hemmin._NEWLINE_Kantonin kapinan aikana Reine Blanche ja Th\xc3\xa9tis olivat sijoitettuna syys-lokakuussa 1873 Cartagenaan Espanjaan suojaamaan Ranskan kansalaisia. Panssarifregatti Magentan tuhouduttua 31. lokakuuta 1875 Toulonissa tulipalossa ja sit\xc3\xa4 seuranneessa r\xc3\xa4j\xc3\xa4hdyksess\xc3\xa4 Th\xc3\xa9tis m\xc3\xa4\xc3\xa4r\xc3\xa4ttiin vara-amiraali Rozen lippulaivaksi. Alus poistettiin palveluksesta 1. maaliskuuta 1876, mutta se palautettiin palvelukseen 18. huhtikuuta kehityslaivueeseen._NEWLINE_Th\xc3\xa9tis t\xc3\xb6rm\xc3\xa4si 3. hein\xc3\xa4kuuta Reine Blancheen, joka joutui ajamaan matalikolle est\xc3\xa4\xc3\xa4kseen uppoamisensa. Alus oli reserviss\xc3\xa4 vuosina 1878-1881, jona aikana suunniteltiin aluksen sijoittamista Tyynenmeren laivueen lippulaivaksi. Alus palautettiin palvelukseen 8. lokakuuta 1885 kontra-amiraali Marcq de St. Hilairen lippulaivaksi ja alus l\xc3\xa4hti Tyynellemerelle. Se menetti potkurinsa Madeiran edustalla ja alus joutui palaamaan purjein Cherbourgiin, jossa amiraali siirsi lippunsa Champlainille._NEWLINE_Th\xc3\xa9tiksen ura p\xc3\xa4\xc3\xa4ttyi proomuna Noum\xc3\xa9aulla Uudessa Caledoniassa.'